Publication: Magyar Közlöny
Issue: MK-2006-120 (Year: 2006, Number: 120)
Era: 2004-2010
Section: 2001. évi CX. törvény 8. §-a (5) bekezdése értelmében
Paragraph Index: 706

2. Elnökhelyettes 2.1 Helyettesíti az elnököt, azoknak az ügyeknek a kivételével, amelyekben az intézkedés jogát az elnök a maga részére kizárólagosan fenntartotta, illetve amelyekben jogszabály tiltja a helyettesítést. Az elnök és az elnökhelyettes egyidejûleg nem lehet távol. 2.2 Közvetlenül irányítja, összehangolja és rendszeresen értékeli – az Energiaszolgáltatási és Fogyasztóvédelmi Fõosztály, – az Ár- és Gazdasági Elemzõ Fõosztály vezetõjének munkáját. 2.3 Köteles biztosítani, hogy az általa vezetett szakmai területek egymással együttmûködve és egymást kölcsönösen tájékoztatva egységes álláspontot képviselve vegyenek részt az államigazgatási munkában. 2.4 Gondoskodik a Hivatal éves munkatervének elkészítésérõl, végrehajtásáról és teljesítésének értékelésérõl. 2.5 Irányítja a Hivatal országgyûlési beszámolóinak, éves tájékoztatóinak és kiadványainak készítését. 2.6 A Hivatal köztisztviselõire vonatkozóan javaslatot tesz az elnöknek a munkáltatói jogok gyakorlására. 2.7 Rendszeresen tájékoztatja az elnököt a Hivatal munkatervének idõarányos és rendkívüli feladatainak teljesítésérõl.

Source: https://magyarkozlony.hu/hivatalos-lapok/52c91c15591854dade3faf24ae7ab43b4614aae5/dokumentumok/d3452351d5eeed3dd553f1e4f1b0df1f77cd55a3/letoltes